cyanic-selkie/wikianc huggingface dataset:
বাংলাদেশের অর্থনীতি
বিনিয়োগ
বাংলাদেশের ঢাকা স্টক এক্সচেঞ্জের শেয়ার বাজারের মূলধনটি ২০০৭ সালে ১০ বিলিয়ন ডলার এবং ২০০৯ সালে ৩০ বিলিয়ন ডলার ছাড়িয়েছিল এবং ২০১০ সালের আগস্টে ৫০ বিলিয়ন মার্কিন ডলার অতিক্রম করে। ২০০৭ ও ২০১০ সালের মধ্যে সাম্প্রতিক বৈশ্বিক মন্দার সময়ে বাংলাদেশ এশিয়ার সেরা পারফর্মেন্স শেয়ার বাজার ছিল উন্নত দেশের শেয়ার বাজারের সাথে তুলনামূলকভাবে কম সম্পর্কের কারণে। দেশি-বিদেশি-আবাসিক বাংলাদেশিদের আবাসন খাতে বড় বিনিয়োগ ঢাকা এবং চট্টগ্রামে একটি বিশাল বিল্ডিং বুম বাড়িয়েছে। সাম্প্রতিক (২০১১) তেল ও গ্যাস, বিদ্যুৎ ও পরিবহন প্রকল্পে সৌদি আরব সরকারি ও বেসরকারি বিনিয়োগ সুরক্ষার চেষ্টা করায় বাংলাদেশে তুলনামূলক ব্যয় সুবিধায় উত্সাহিত হয়ে সংযুক্ত আরব আমিরাত বাংলাদেশে বর্ধমান শিপ বিল্ডিং শিল্পে বিনিয়োগে আগ্রহী। ভারত-ভিত্তিক শীর্ষস্থানীয় শিল্প বহুজাতিক, টাটা‌ অটোমোবাইল শিল্প স্থাপনের জন্য ১৫০০ কোটি টাকা বিনিয়োগ করছে, জীবনযাত্রার মান উন্নত করতে গ্রামীণ রাস্তায় বিনিয়োগের জন্য বিশ্বব্যাংক, রুয়ান্ডার উদ্যোক্তারা আন্তর্জাতিক বাজারে কার্যকারিতা বিবেচনা করে বাংলাদেশের ওষুধ খাতে বিনিয়োগ করতে আগ্রহী, স্যামস্যাং ১.২৫ বিলিয়ন মার্কিন ডলার বিনিয়োগে বাংলাদেশে ইলেকট্রনিক্স হাব স্থাপনের জন্য রফতানি অঞ্চল কর্তৃপক্ষের কাছ থেকে ৫০০ শিল্প প্লট ইজারা দেওয়ার চেষ্টা করেছে, পৃথক করদাতাদের দ্বারা মূলধন বাজারে বিনিয়োগের ক্ষেত্রে ২০১১-১২ অর্থবছরের জন্য জাতীয় রাজস্ব বোর্ড (এনবিআর) ট্যাক্স ছাড়ের সুবিধা প্রত্যাহারের জন্য প্রস্তুত। ২০১১ সালে, আন্তর্জাতিক সহযোগিতার জন্য জাপান ব্যাংক বিদেশি বিনিয়োগকারীদের জন্য ১৫ তম সেরা বিনিয়োগের গন্তব্য হিসাবে বাংলাদেশকে স্থান দিয়েছে। দেশ ভিত্তিক বৈদেশিক বিনিয়োগ ২০০৯-১০
তৈরি পোশাক শিল্প
বাংলাদেশের অর্থনৈতিক উন্নয়নে সব চাইতে বেশি অবদান রাখে তৈরি পোশাক শিল্প, এই শিল্প দেশীয় উন্নয়নে গুরুত্বপূর্ণ ভূমিকা পালন করছে। মোট প্রবৃদ্ধির ৬-৮% আসে পোশাক খাত থেকে। বাংলাদেশের এই শিল্পকে বর্তমানে উন্নতবিশ্ব সহ উন্নয়নশীল দেশগুলো অনুকরণ করছে। স্বাধীনতার পরে যে শিল্প আমাদের অর্থনীতিকে দাঁড় করিয়েছে তার মাঝে একমাত্র মাধ্যম কিন্তু এই পোশাক শিল্পই। বিশ্বের বুকে নিজেদের কঠোর শ্রম ও উৎপাদন দক্ষতা দেখাতে পারার প্রমাণ মিলে এই শিল্পের মাধ্যমে।
পোশাক শিল্পের ইতিহাস
আদিকাল থেকে মানুষ কোন না কোন বস্ত্র ব্যবহার করে আসলেও আসলে সেলাই মেশিনের সাহায্যে তৈরি বস্ত্র ব্যবহার শুরু হয় সর্বপ্রথম ১৭৫৫ সালে। সেখান থেকে বাংলাদেশে এর ব্যবহার শুরু হয় অনেক পরেই বলা যাই। বাংলাদেশে গার্মেন্টস শিল্পের যাত্রা শুরু হয় ১৯৬০ সালে। আর রিয়াজ গার্মেন্টস ছিল তার পথ-প্রদর্শক। ১৯৬০ সালে ঢাকার উর্দুরোডে রিয়াজ স্টোর নামে একটি ছোট দর্জির কারখানা কাজ শুরু করে। তখন থেকেই রিয়াজ গার্মেন্টস স্থানীয় বাজারে কাপড় সরবরাহ করতো। ১৯৭৩ সালে কারখানাটি নাম পরিবর্তন করে মেসার্স রিয়াজ গার্মেন্টস লিমিটেড নামে আত্মপ্রকাশ করে। রিয়াজ গার্মেন্টস ১৯৭৭ সালে ফ্রান্সের প্যারিসভিত্তিক একটি ফার্মের সাথে ১৩ মিলিয়ন ফ্রাংক মূল্যের ১০ হাজার পিস ছেলেদের শার্ট রপ্তানি করে। আর এটাই ছিল প্রথম বাংলাদেশ থেকে সরাসরি পোশাক রপ্তানি। এরপর ২৭ ডিসেম্বর ১৯৭৭ বাংলাদেশের প্রথম সংস্থাপন (বর্তমান জনপ্রশাসন) সচিব মোহাম্মদ নূরুল কাদের খান দেশ গার্মেন্টস লিমিটেড প্রতিষ্ঠা করেন। ১৯৭৯ সালে দেশ গার্মেন্টস লিমিটেড দক্ষিণ কোরিয়ার দায়েগু কর্পোরেশনের সহায়তায় প্রথম যৌথ উদ্যোগে নন-ইকুইটি ফার্ম প্রতিষ্ঠা করে। ফলে দেশ গার্মেন্টস ও দক্ষিণ কোরিয়ার দায়েয়ু কর্পোরেশনের মধ্যে প্রযুক্তিগত এবং বাজারজাতকরণে সহযোগিতার সম্পর্ক স্থাপিত হয়। মেশিনে কাজ করার মতো উপযোগী করে তোলার জন্য প্রথমে শ্রমিকদের এবং পরে পরিদর্শকদের দক্ষিণ কোরিয়ায় প্রশিক্ষণ দেওয়া হয়। এই প্রশিক্ষণপ্রাপ্তরাই ১৯৮০ সালে উৎপাদন শুরু করে। দেশ গার্মেন্টস লিমিটেড ছিল প্রথম শতভাগ রপ্তানিমুখী কোম্পানি। ১৯৮০ সালে ইয়াঙ্গুন নামে অপর একটি কোরিয়ান কর্পোরেশন বাংলাদেশি ট্রেকসীম লিমিটেড নামে অপর একটি কোম্পানির সঙ্গে প্রথম যৌথ উদ্যোগে তৈরি পোশাক কারখানা গড়ে তোলে। বাংলাদেশি অংশীদাররা নতুন প্রতিষ্ঠান ইয়াঙ্গুনস বাংলাদেশ-এ শতকরা ৫১ ভাগ ইকুইটির মালিক হয়। ট্রেকসীম লিমিটেড ১৯৮০ সালের ডিসেম্বর মাসে বাংলাদেশ থেকে প্যাডেড এবং নন-প্যাডেড জ্যাকেট সুইডেনে রপ্তানি করে। উভয় ক্ষেত্রেই বাজারজাতকরণের দায় বিদেশি অংশীদাররাই নিয়েছিল। গার্মেন্টস প্রস্তুতকারক ও গার্মেন্টস রপ্তানিকারক দেশ হিসেবে প্রকৃতপক্ষে ১৯৮১-৮২ সালে ০.১ বিলিয়ন টাকার রেডিমেইড গার্মেন্টস রপ্তানি করে বিশ্ব বাজারে বাংলাদেশের পদচারণা আরম্ভ হয়। উক্ত সময়ে বাংলাদেশের অর্থনীতিতে গার্মেন্টস শিল্পের তেমন কোন উল্লেখযোগ্য ভূমিকা ছিল না। অথচ মাত্র ১০ বৎসরের ব্যবধানে বাংলাদেশের পোশাক রপ্তানির পরিমাণ ১৯৯২-৯৩ সালে ১৪৪৫ মিলিয়ন ইউ.এস ডলারে উন্নীত হয়। এরপর থেকে বাংলাদেশকে আর পিছনে ফিরে তাকাতে হয় নি। দিনকে দিন পোশাক রপ্তানির পরিমাণ বেড়েই চলেছে। যেখানে ২০১১-১২ অর্থবছরে সর্বমোট পোশাক রপ্তানির পরিমাণ ছিল ১৯,০৮৯.৭৩ মিলিয়ন মার্কিন ডলার সেখানে তা ২০১২-১৩ অর্থবছরে বেড়ে দাঁড়িয়েছে ২১,৫১৫.৭৩ মিলিয়ন মার্কিন ডলার এবং ২০১৩-১৪ অর্থবছরের ডিসেম্বর পর্যন্ত এর পরিমাণ ৯,৬৫৩.২৫ মিলিয়ন মার্কিন ডলার। রপ্তানি আয় বাড়ার সাথে সাথে বাংলাদেশে গার্মেন্টস ফ্যাক্টরির সংখ্যাও দিনকে দিন বাড়ছে। বর্তমানে বাংলাদেশে প্রায় ৫০০০ এর উপর গার্মেন্টস ফ্যাক্টরি রয়েছে। যেগুলো থেকে প্রচুর পরিমাণে পোশাক উৎপন্ন করা হচ্ছে। ৯০ দশকের পর নারীদের অন্তর্ভুক্তি এই শিল্পকে আরও গতিশীল করে তোলে।
দারিদ্র
দারিদ্র্যতা হল বাংলাদেশের একটা বহুমাত্রিক সমস্যা। এইটি অনেক বছর ধরেই এদেশকে আকড়ে ধরে আছে।
বাংলাদেশের দারিদ্র্য হার ২০১৯ : দারিদ্র্য হার ২০.৫ এবং হত দারিদ্র্য হার ১০.৫।
রপ্তানি খাত
স্বাধীনতা পরবর্তী বাংলাদেশে ১৯৭২-৭৩ সালে রপ্তানি আয় ছিল মাত্র ৩৪৮.৩৩ মিলিয়ন মার্কিন; যার সিংহভাগ (৯০%) আসত পাট ও পাটজাত পণ্য রপ্তানি করে। তৎকালীন অন্যান্য প্রধান রপ্তানী পণ্যের মধ্যে অন্যতম চা শিল্প ও চামড়া শিল্প। পরবর্তী চার দশকে বাংলদেশের রপ্তানি আয় বৃদ্ধি পেয়ে বর্তমান অবস্থায় পৌঁছানোর পেছনে প্রধান খাত হল তৈরি পোশাক শিল্প। অন্যান্য সম্ভাবনাময় রপ্তানি খাত হল ঔষধ শিল্প ও জাহাজ নির্মাণ শিল্প।
বাংলাদেশের নারী এবং অর্থনীতি
২০১৪ সালের হিসাবে বিশ্বব্যাংকের তথ্য অনুসারে শ্রমশক্তিতে নারীর অংশগ্রহণ ৫৮%, এবং পুরুষের অংশগ্রহণ ৮২%। ২০০৭ সালে বিশ্বব্যাংকের একটি প্রতিবেদনে উল্লেখ করা হয়েছে যে যে ক্ষেত্রগুলিতে মহিলাদের কর্মশক্তির অংশগ্রহণ সর্বাধিক বৃদ্ধি পেয়েছে তা হলো কৃষিক্ষেত্র, শিক্ষা এবং স্বাস্থ্য ও সামাজিক কাজের ক্ষেত্রে শ্রমশক্তির তিন চতুর্থাংশেরও বেশি মহিলা কৃষিতে কাজ করে, অন্যদিকে আন্তর্জাতিক শ্রম সংস্থা জানিয়েছে যে ২০০০ থেকে ২০০৫ সালের মধ্যে পেশাদার এবং প্রশাসনিক ক্ষেত্রে মহিলাদের কর্মশক্তির অংশগ্রহণ কেবল বৃদ্ধি পেয়েছে, উচ্চতর শিক্ষার প্রয়োজন এমন খাতগুলিতে মহিলাদের বর্ধিত অংশগ্রহণ প্রদর্শন করে। বিশ্বব্যাংক, জাতিসংঘ এবং আইএলওর কর্মসংস্থান ও শ্রমশক্তির অংশগ্রহণের ডেটাগুলি পরিবর্তিত হয় এবং প্রায়শই বেতনের শ্রম এবং অনানুষ্ঠানিক খাতের কাজের কারণে মহিলাদের কাজ সম্পর্কিত প্রতিবেদনের অধীনে রয়েছে। যদিও এই ক্ষেত্রগুলিতে বেশিরভাগ অর্থ প্রদান করা হয়, তবে মজুরির পার্থক্য এবং কাজের সুবিধাসহ মহিলারা পুরুষদের তুলনায় খুব আলাদা কাজের পরিস্থিতি অনুভব করেন। একই মজুরির জন্য পুরুষদের বেতনের তুলনায় মহিলাদের মজুরি উল্লেখযোগ্য পরিমাণে কম, মহিলাদের পুরুষদের তুলনায় ০.৫ শতাংশ কম বেতন দেওয়া হচ্ছে। কর্ম শক্তিতে নারীর অবস্থার উন্নতির জন্য যে পদক্ষেপ নেওয়া হচ্ছে তার একটি উদাহরণ হলো বেসরকারি সংস্থা। এই এনজিওগুলি বাহ্যিক তহবিলের পরিবর্তে মহিলাদের পরিবার ও সমাজের মধ্যে সিদ্ধান্ত গ্রহণ এবং অংশীদারিত্ব বৃদ্ধি করার পরিবর্তে মহিলাদের নিজস্ব স্ব-সঞ্চয়ীকরণের উপর নির্ভর করতে উত্সাহিত করে। তবে, কিছু এনজিও যারা স্বতন্ত্র পরিবারগুলির মধ্যে মাইক্রোকোনমিক ইস্যুগুলিকে সম্বোধন করে তারা নারীদের সম্পূর্ণ স্বায়ত্তশাসন এবং অগ্রগতি রোধ করে এমন বিস্তৃত সামষ্টিক অর্থনৈতিক সমস্যা মোকাবেলা করতে ব্যর্থ হয়।
একনজরে
১৯৭১ খ্রিষ্টাব্দে স্বাধীনতার পর বাংলাদেশ অর্থনীতিতে অনেক পথ পাড়ি দিয়েছে। ১৯৯০ দশকে প্রভূত অর্থনৈতিক প্রবৃদ্ধি সাধিত হলেও দক্ষিণ এশিয়ায় বাংলাদেশের এখনও বৈদেশিক বাণিজ্য ঘাটতি রয়েছে। সরকারি প্রতিষ্ঠানের অদক্ষতা সত্ত্বেও এখানে দ্রুত শ্রমিক শ্রেণী বৃদ্ধি পেয়েছে যাদেরকে কেবল কৃষি ক্ষেত্রে কর্মসংস্থান করা সম্ভব নয়। একারণে সরকার বিভিন্ন বৈদেশিক বিনিয়োগ আকৃষ্ট করতে বিভিন্ন পদক্ষেপ গ্রহণ করেছে। এর মধ্যে রয়েছে তেল ও গ্যাস অনুসন্ধানে বিভিন্ন বিদেশী কোম্পানিকে অনুমোদন, বিদ্যুৎ কেন্দ্র নির্মাণে আগ্রহ সৃষ্টি এবং প্রশাসনের বিরোধিতা সত্ত্বেও বেসরকারি প্রতিষ্ঠান অনুমোদন উল্লেখযোগ্য। ১৯৯৮ খ্রিষ্টাব্দের ভয়াবহ বন্যার পর দেশটির অর্থনীতি আবার বৈদেশিক সাহায্যের উপর নির্ভর করতে শুরু করে। অবশ্য এখন পর্যন্ত পূর্ব এশীয় অর্থনৈতিক মন্দাবস্থার কোন প্রভাব বাংলাদেশের ওপর পড়েনি। বিশ্ব ব্যাংকের অনুমান অনুযায়ী বর্তমান বছরে বাংলাদেশের অর্থনৈতিক প্রবৃদ্ধি হওয়ার কথা প্রায় ৬.৫%। গত কয়েক মাসে বাংলাদেশে বৈদেশিক সাহায্যের পরিমাণ ১০% কমে গেছে। তবে অনেক অর্থনীতিবিদ এটিকে স্বনির্ভরতা অর্জনের পথে একটি শুভলক্ষণ হিসেবে দেখে থাকেন। রপ্তানিতে ৯ মাসে দেশটিতে ১৮% প্রগতি সাধন হয়েছে এবং রেমিটেন্স বৃদ্ধি পেয়েছে প্রায় ২৫% হারে। ২০০৫ অর্থবছরে রপ্তানি ছিল প্রায় ১০.৫ বিলিয়ন ডলার যা অনুমিত পরিমাণের চেয়ে ০.৪ বিলিয়ন ডলার বেশি। ২০০৬ সালের জন্য রপ্তানির লক্ষ্যমাত্রা হচ্ছে ১১.৫ বিলিয়ন ডলার। ২০০৬ অর্থবছরের জন্য জিডিপি লক্ষ্যমাত্রা ধরা হয়েছে ৬.৭%।
দেনা - বাহ্যিক: ১৬.৫ বিলিয়ন ডলার (১৯৯৮)
অর্থনৈতিক সাহায্য - গ্রহীতা: ১.৪৭৫ বিলিয়ন ডলার (১৯৯৬/৯৭ অর্থবছর)
মুদ্রা: ১ টাকা (৳) = ১০০ পয়সা
অর্থ বছর: ১ জুলাই - ৩০ জুন
স্বেচ্ছামৃত্যু
স্বেচ্ছামৃত্যু (स्वेच्छामृत्यु; স্ব-ইচ্ছামৃত্যু) বা ইচ্চামৃত্যু হলো হিন্দুধর্মের সংস্কৃত প্রত্যয়, যার অর্থ মৃত্যু। হিন্দু পৌরাণিক কাহিনীতে, অনেক প্রাণী তাদের কাজের জন্য পুরস্কার হিসাবে স্বেচ্ছামৃত্যুর আশীর্বাদ লাভ করে, তাদের মৃত্যুর সময় ও পদ্ধতি বেছে নিতে দেয়।
ইতিহাস
মহাভারতে, রাজা শান্তনু তার পুত্র ভীষ্মকে তার নিঃস্বার্থতার জন্য স্বেচ্ছামৃত্যুর বর দিয়েছিলেন, তাকে তার নিজের মৃত্যুর সময় ও পদ্ধতি বেছে নেওয়ার অনুমতি দিয়েছিলেন বলে উল্লেখ করা হয়েছে।
স্বাধিষ্ঠান চক্র হল তত্ত্ব আপদের আবাস; এই চক্রের জাগরণে মৃত্যুকে জয় করা যায়। ছাব্বিশটি সিদ্ধির মধ্যে একটি হিসেবে যা কুণ্ডলিনী যোগের অংশ, ইচ্ছামৃত্যু সিদ্ধি যোগীকে ইচ্ছামতো মৃত্যুর ক্ষমতা দেয়। অরবিন্দের মতে, অখণ্ড যোগের সাধকের লক্ষ্য হল সমস্ত অসুস্থতার আক্রমণ থেকে সম্পূর্ণ মুক্তি এবং ইচ্ছামতো জীবনকে দীর্ঘায়িত করার শক্তি - ইচ্ছামৃত্যু।
জুলিয়ান শুইঙার
জুলিয়ান সেইমুর শুইঙার (ফেব্রুয়ারি ১২, ১৯১৮ - জুলাই ১৬, ১৯৯৪) মার্কিন তাত্ত্বিক পদার্থবিজ্ঞানী। তিনি রিনর্মালাইজেশন বিষয়ত সূত্র প্রতিপাদন করেন এবং ইলেকট্রন-পজিট্রন যুগলের একটি ঘটনা আবিষ্কার করেন যা শুইঙার প্রভাব নামে পরিচিত। কোয়ান্টাম তড়িৎগতিবিজ্ঞান বিষয়ে গবেষণার জন্য তিনি ১৯৬৫ সালে সিন-ইতিরো তোমোনাগা এবং রিচার্ড ফিলিপ্‌স ফাইনম্যানের সাথে যৌথভাবে পদার্থবিজ্ঞানে নোবেল পুরস্কার লাভ করেন।
প্রাসঙ্গিক অধ্যয়ন
9810225318
এস এম মহসীন
এস এম মহসীন (মৃত্যু: ১৮ এপ্রিল ২০২১) একজন বাংলাদেশী মঞ্চ ও টেলিভিশন অভিনেতা। তিনি ২০০৭ সালে গরম ভাত অথবা নিছক ভূতের গল্প টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার অর্জন করেন। ২০১৮ সালে বাংলা একাডেমি তাকে ফেলোশিপ প্রদান করে। অভিনয়ে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
অ্যাশলে ডি সিলভা
অ্যাশলে ম্যাথু ডি সিলভা (ඈශ්ලි ද සිල්වා; জন্ম: ৩ ডিসেম্বর, ১৯৬৩) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, আম্পায়ার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৩ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। সেন্ট যোসেফের প্রথম প্রাক্তন শিক্ষার্থী হিসেবে টেস্ট ক্রিকেটে অংশগ্রহণের কৃতিত্বের অধিকারী তিনি।
এস এম মহসীন
প্রারম্ভিক জীবন
মহসীন টাঙ্গাইল জেলার মির্জাপুর উপজেলার আনাইতারা ইউনিয়নের খাগুটিয়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে বাংলা ও সাংবাদিকতায় স্নাতকোত্তর সম্পন্ন করেন।
অ্যাশলে ডি সিলভা
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন অ্যাশলে ডি সিলভা।
এস এম মহসীন
কর্মজীবন
তিনি আতিকুল হক চৌধুরী পরিচালিত রক্তে ভেজা ও কবর নাটকে এবং মুনীর চৌধুরী পরিচালিত চিঠি নাটকে অভিনয় করেছেন। পদক্ষেপ নামক নাটকের মধ্য দিয়ে তিনি রেডিও নাটকে আত্মপ্রকাশ করেন।
অ্যাশলে ডি সিলভা
প্রথম-শ্রেণীর ক্রিকেট
রোমান ক্যাথলিক পরিবারের সন্তান তিনি। কলম্বোর সেন্ট যোসেফ কলেজে পড়াশুনো করেন। চারবার সেন্টস ব্যাটলের সদস্যরূপে কলম্বোর সেন্ট পিটার্স কলেজের বিপক্ষে সাংবার্ষিক খেলেন। তন্মধ্যে, ১৯৮২ সালের শেষ খেলায় দলের অধিনায়কের দায়িত্ব পালন করেছিলেন।
১৯৮৪-৮৫ মৌসুম থেকে ১৯৯৫-৯৬ মৌসুম পর্যন্ত অ্যাশলে ডি সিলভা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে বেশ অভিজ্ঞতাপুষ্ট খেলোয়াড় হিসেবে সুনাম কুড়ান। ১৯৮৪ সালে প্রথম-শ্রেণীর ক্রিকেটে প্রথমবারের মতো খেলতে নামেন। এরপর থেকে আশির দশক থেকে নব্বুইয়ের দশকের শুরুরদিক পর্যন্ত কলম্বো ক্রিকেট ক্লাবে নিয়মিতভাবে খেলতে থাকেন।
এস এম মহসীন
ব্যক্তিগত জীবন ও মৃত্যু
এস এম মহসীনের দুই ছেলে আছে - রেজওয়ান মহসীন ও রাশেক মহসীন।
২০২১ সালের এপ্রিল মাসের শুরুতে তার দেহে করোনাভাইরাস শনাক্ত হলে তাকে ঢাকার হলি ফ্যামিলি হাসপাতালে ভর্তি করা হয়। তার শারীরিক অবস্থার অবনতি হলে তাকে ৫ই এপ্রিল ইমপালস হাসপাতালে ভর্তি করা হয়। সেখানে কিছুদিন নিবিড় পরিচর্যা কেন্দ্রে রাখার পর তাকে বারডেম হাসপাতালে স্থানান্তর করা হয়। বারডেম হাসপাতালে সপ্তাহখানেক চিকিৎসাধীন থাকার পর তিনি ২০২১ সালের ১৮ই এপ্রিল ৭৩ বছর বয়সে মৃত্যুবরণ করেন।
অ্যাশলে ডি সিলভা
প্রথম-শ্রেণীর ক্রিকেট
লাকস্প্রে ট্রফিতে তামিল ইউনিয়ন ক্রিকেট ও অ্যাথলেটিক ক্লাবের পক্ষে ঘরোয়া পর্যায়ের ক্রিকেটে খেলতে শুরু করেন। এরপর তিনি কলম্বো ক্রিকেট ক্লাবে চলে যান। ১৯৮৯ সালে ঐ প্রতিযোগিতাটি প্রথম-শ্রেণীর ক্রিকেটের মর্যাদা লাভকালীন তিনি খেলতে থাকেন।
আন্তর্জাতিক ক্রিকেট
শ্রীলঙ্কা দলে মানসম্পন্ন টেস্ট উইকেট-রক্ষকের ঘাটতি থাকায় ইংল্যান্ডের বিপক্ষে একমাত্র টেস্টে অংশগ্রহণের জন্যে তার ডাক পড়ে। ঐ টেস্টে শ্রীলঙ্কা দল প্রথমবারের মতো জয়লাভের কৃতিত্ব দেখায়। তবে, তিনি খেলায় মাত্র ৯ রান, একটি ক্যাচ ও একটি স্ট্যাম্পিং করেছিলেন।
কয়েকবার কৃতিত্বের স্বাক্ষর রাখলেও ব্যাট হাতে ব্যর্থ হয়েছিলেন। কোন ইনিংসেই দুই অঙ্কের কোটা স্পর্শ করতে পারেননি অ্যাশলে ডি সিলভা। এরফলে, জাতীয় দল থেকে তাকে উপেক্ষিত হতে হয়। সর্বাধিক রান খরচে সাবেক শ্রীলঙ্কান টেস্ট ক্রিকেটারদের তালিকায় তার নাম অন্তর্ভুক্ত হয়ে যায়।
অবসর
ক্রিকেট খেলা থেকে অবসর গ্রহণের পর রেফারির ভূমিকায় অবতীর্ণ হয়েছিলেন তিনি। পাশাপাশি, ২০১১ সালে লিস্ট এ ক্রিকেটের একটি খেলায় আম্পায়ারের দায়িত্ব পালন করেছিলেন।
২০১৩ সালে শ্রীলঙ্কা ক্রিকেটে ভারপ্রাপ্ত সিইও হিসেবে নিযুক্তি লাভ করেন। পরবর্তীতে, শ্রীলঙ্কা ক্রিকেটের প্রধান নির্বাহী কর্মকর্তা হিসেবে স্থায়ীভাবে দায়িত্ব পালন করছেন।
দক্ষিণ আমেরিকার ইতিহাস
বহির্মুখী দ্বীপপুঞ্জ
দক্ষিণ আমেরিকা পৃথিবীর যে সাতটি মহাদেশ রয়েছে তার মধ্যে চতুর্থ বৃহত্তম মহাদেশ। এই মহাদেশটির আয়তন ১,৭৮,২০,৯০০ বর্গকিলোমিটার । পৃথিবীর মোট স্থলভাগের ১২% স্থান দখল করে আছে । বিষুবরেখা ও মকরক্রান্তির দুই পাশ জুড়ে এর বিস্তৃতি। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। দক্ষিণে হর্ন অন্তরীপ থেকে  উত্তরে ক্যারিবীয় সাগর পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।
এটি পশ্চিমে প্রশান্ত মহাসাগর এবং উত্তর এবং পূর্ব দিকে আটলান্টিক মহাসাগর দ্বারা সীমাবদ্ধ; উত্তর আমেরিকা এবং ক্যারিবিয়ান সাগর উত্তর-পশ্চিমে অবস্থিত। এর মধ্যে রয়েছে বারোটি সার্বভৌম রাষ্ট্র (আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, গায়ানা, প্যারাগুয়ে, পেরু, সুরিনাম, উরুগুয়ে এবং ভেনিজুয়েলা), ফ্রান্সের একটি অংশ (ফরাসী গায়ানা) এবং একটি অ-সার্বভৌম অঞ্চল (ফকল্যাণ্ড) দ্বীপপুঞ্জ, একটি ব্রিটিশ বিদেশের অঞ্চল যদিও এটি আর্জেন্টিনা দ্বারা বিতর্কিত)। এগুলি ছাড়াও নেদারল্যান্ডস, ত্রিনিদাদ ও টোবাগো এবং পানামা রাজ্যের এবিসি দ্বীপপুঞ্জ দক্ষিণ আমেরিকার অংশ হিসাবে বিবেচিত হতে পারে।
জনসংখ্যার বেশিরভাগ অংশ এই মহাদেশের পশ্চিম বা পূর্ব উপকূলের কাছে বাস করে যখন অভ্যন্তর এবং সুদূর দক্ষিণে খুব কম জনবসতি রয়েছে। পশ্চিম দক্ষিণ আমেরিকার ভূগোল অ্যান্ডিস পর্বতমালার দ্বারা প্রাধান্য পেয়েছে; বিপরীতে, পূর্ব অংশে উঁচু অঞ্চল এবং বিস্তৃত নিম্নভূমি উভয়ই রয়েছে যেখানে অ্যামাজন, অরিনোকো এবং পারানা নদীর মতো প্রবাহিত হয়। মহাদেশের বেশিরভাগ অংশ গ্রীষ্মমণ্ডলীয় অঞ্চলে রয়েছে।
২০১৬ সালের হিসাবে এর জনসংখ্যা 420 মিলিয়নেরও বেশি অনুমান করা হয়েছে। দক্ষিণ আমেরিকা অঞ্চলে (এশিয়া, আফ্রিকা এবং উত্তর আমেরিকার পরে) চতুর্থ এবং জনসংখ্যায় পঞ্চম (এশিয়া, আফ্রিকা, ইউরোপ এবং উত্তর আমেরিকার পরে)। ব্রাজিল এখন পর্যন্ত সবচেয়ে জনবহুল দক্ষিণ আমেরিকার দেশ, এই মহাদেশের অর্ধেকেরও বেশি জনসংখ্যার পরে কলম্বিয়া, আর্জেন্টিনা, ভেনিজুয়েলা এবং পেরু রয়েছে। সাম্প্রতিক দশকে ব্রাজিলও এই অঞ্চলের জিডিপির অর্ধেক কেন্দ্রীভূত করেছে এবং প্রথম আঞ্চলিক শক্তি হয়ে উঠেছে।
ভূগোল
দক্ষিণ আমেরিকা, আমেরিকার দক্ষিণ অংশ দখল করে আছে। কলম্বিয়া-পানামা সীমান্তে দরিয়ান জলাশয় দ্বারা এই মহাদেশটি সাধারণত উত্তর-পশ্চিমে সীমানা নির্ধারণ করা হয়। যদিও কেউ কেউ সীমান্তটিকে পানামা খাল বলে বিবেচনা করতে পারে।
দক্ষিণ আমেরিকা বিশ্বের বৃহত্তম নিরবচ্ছিন্ন জলপ্রপাতের আবাসস্থল। ভেনেজুয়েলার অ্যাঞ্জেল জলপ্রপাত,আয়তনের দিক থেকে বৃহত্তম নদী, আমাজন নদী; দীর্ঘতম পর্বতশ্রেণী অ্যান্ডিস (যার সর্বোচ্চ পর্বতটি হ'ল আকোনকাগুয়া ৬,৯৬২ মি বা ২২,৮৪১ ফুট); পৃথিবীর সবচেয়ে শুষ্কতম মেরুবিহীন স্থান, আতাকামা মরুভূমি; বৃহত্তম রেইন ফরেস্ট, অ্যামাজন রেইনফরেস্ট; সর্বোচ্চ রাজধানী শহর, লা পাজ, বলিভিয়া; বিশ্বের বৃহত্তম বাণিজ্যিকভাবে নাব্য নমনীয় হ্রদ, টিটিকাচা হ্রদ দক্ষিণ আমেরিকায় অবস্থিত।
দক্ষিণ আমেরিকার প্রধান খনিজ সম্পদ হ'ল স্বর্ণ, রৌপ্য, তামা, লোহা আকরিক, টিন এবং পেট্রোলিয়াম।
অভিধম্মত্থ-সঙ্গহ
অভিধম্মত্থ-সঙ্গহ (অভিধম্মের অন্তর্গত বিষয়বস্তুর সংক্ষিপ্তসার) হল একটি পালি বৌদ্ধ শিক্ষণমূলক সহায়িকা। এটি থেরবাদ সম্প্রদায়ের অভিধম্মের সংক্ষিপ্তসার। অষ্টম থেকে দ্বাদশ শতাব্দীর মধ্যবর্তী কোনও এক সময়ে শ্রীলঙ্কীয় ভিক্ষু আচরিয় অনুরুদ্ধ এই গ্রন্থটি রচনা করেছিলেন।
ভিক্ষু বোধির মতে, অভিধম্মত্থ-সঙ্গহ হল থেরবাদ অভিধম্ম পরম্পরার সর্বাধিক গুরুত্বপূর্ণ ধর্মগ্রন্থগুলির অন্যতম এবং এই গ্রন্থে অভিধম্মের এমন এক "পাণ্ডিত্যপূর্ণ সংক্ষিপ্তসার" প্রদত্ত হয়েছে যে তা "দক্ষিণ ও দক্ষিণপূর্ব এশিয়ার সকল থেরবাদ বৌদ্ধ দেশগুলিতে অভিধম্ম অধ্যয়নের প্রামাণ্য প্রাথমিক পাঠ্যপুস্তকে পরিণত হয়েছে"।
দক্ষিণ আমেরিকার ইতিহাস
ভূগোল
দক্ষিণ আমেরিকা পৃথিবীর অন্যতম জীববৈচিত্র্যময় মহাদেশ। দক্ষিণ আমেরিকাতে লামা, অ্যানাকোন্ডা, পিরানহা, জাগুয়ার, ভিকুয়াসা এবং টাপির সহ অনেক আকর্ষণীয় এবং অনন্য প্রজাতির প্রাণী রয়েছে। আমাজান রেইনফরেস্ট পৃথিবীর বিভিন্ন প্রজাতির  জীববৈচিত্র্য ধারণ করে।
অভিধম্মত্থ-সঙ্গহ
ইতিহাস
ভিক্ষু বোধি উল্লেখ করেছেন যে, সুবৃহৎ ও জটিল অভিধম্মপিটক এবং বুদ্ধঘোষ প্রমুখ ব্যাখ্যাকর্তা রচিত অসংখ্য টীকা-সমন্বিত থেরবাদ অভিধম্ম (যা পালি টেক্সট সোসাইটি প্রকাশিত লাতিন লিপিতে মুদ্রিত সংস্করণের চল্লিশটিরও বেশি খণ্ড জুড়ে রয়েছে) এতটাই জটিল ও প্রকাণ্ড আকার ধারণ করে যে শিক্ষানবিশ ভিক্ষুদের ক্ষেত্রে তা অধ্যয়ন করা অত্যন্ত জটিল হয়ে পড়ে। এই কারণেই তাঁদের প্রশিক্ষণের উদ্দেশ্যে সংক্ষিপ্তসার রচনার প্রয়োজন অনুভূত হয়। এই উদ্দেশ্যে একাধিক গ্রন্থ রচিত হলেও পঞ্চাশ পৃষ্ঠার অভিধম্মত্থ-সঙ্গহ বইটি যে সর্বাধিক জনপ্রিয়তা লাভ করে, তার কারণ এটিতে "সংক্ষেপ ও বোধগম্যতার এক উল্লেখযোগ্য সামঞ্জস্য" রক্ষিত হয়েছিল।
দক্ষিণ আমেরিকার ইতিহাস
ভূগোল
ব্রাজিল দক্ষিণ আমেরিকার বৃহত্তম দেশ, এই মহাদেশের প্রায় অর্ধেক অঞ্চল এই দেশটি ঘিরে রয়েছে। বাকি দেশ এবং অঞ্চলগুলি তিনটি অঞ্চলের মধ্যে বিভক্ত: অ্যান্ডিয়ান রাজ্য, গিয়ানা এবং দক্ষিণ শঙ্কু।
অভিধম্মত্থ-সঙ্গহ
ইতিহাস
আচরিয় অনুরুদ্ধ এই গ্রন্থের মাধ্যমে থেরবাদ অভিধম্মে কোনও নতুন বিষয় বা মতবাদ অন্তর্ভুক্ত করেননি। বরং এই বইটি মূল মতবাদের একটি সংক্ষিপ্তসার বা পাঠ্যপুস্তকের আকারেই লিখিত হয়। তাঁর ব্যবহৃত উৎসগ্রন্থগুলির মধ্যে অন্যতম অভিধম্মপিটক ও বুদ্ধঘোষের বিসুদ্ধিমাগ্গ। যদিও অভিধম্মের বিষয়বস্তু তিনি যেভাবে সংগঠিত ও প্রণালীবদ্ধ করেছিলেন তা স্বতন্ত্র ধাঁচের ও নতুন রকমের। জেফ্রি ওয়েনি বাসের মতে, অনুরুদ্ধ গ্রন্থটিকে অভিজ্ঞতার (অবচর) ক্ষেত্রের ভিত্তিতে সংগঠিত করেন, যার মধ্যে প্রত্যেক প্রকার চিত্তের কথা উল্লিখিত হয়েছে। তিনি অভিধম্মের বিষয়বস্তুকে বৌদ্ধ ধ্যানের স্তরের (সাধারণ মানসিক অবস্থা থেকে ঝান-এর উচ্চতর স্তর) দর্পণে একটি স্তরভিত্তিক ছকে বিভক্ত করেছিলেন। এই কারণে এই বইটিকে ধ্যান অনুশীলনের সহায়িকা হিসেবেও দেখা যেতে পারে।
দক্ষিণ আমেরিকার ইতিহাস
বহির্মুখী দ্বীপপুঞ্জ
দক্ষিণ আমেরিকা পার্শ্ববর্তী কয়েকটি দ্বীপকে অন্তর্ভুক্ত করে। আরুবা, বোনেয়ার, কুরাসাও, এবং ত্রিনিদাদ অন্যতম এবং এই মহাদেশের অংশ হিসাবে বিবেচিত হয়। ভূ-রাজনৈতিকভাবে, দ্বীপরাষ্ট্রগুলি উত্তর আমেরিকার একটি অংশ বা অধীনস্থ হিসাবে বিভক্ত করা হয়। দক্ষিণ আমেরিকার সাথে অন্তর্ভুক্ত অন্যান্য দ্বীপগুলি হল গ্যালাপাগোস দ্বীপপুঞ্জ যা ইকুয়েডর এবং ইস্টার দ্বীপের অন্তর্ভুক্ত (ওশেনিয়ায় তবে চিলির অন্তর্গত), রবিনসন ক্রুসো দ্বীপ, চিলো এবং টিয়েরা দেল ফুয়েগো (চিলি এবং আর্জেন্টিনার মধ্যে বিভক্ত)।
অভিধম্মত্থ-সঙ্গহ
ইতিহাস
এছাড়াও অভিধম্ম শিক্ষণকে তিনি সংক্ষিপ্ত করেন "বিশ্বজনীন" মানসিক উপাদান (সব্বচিত্তসাধারণ) প্রভৃতি নতুন বিষয়শ্রেণির অন্তর্ভুক্তির মাধ্যমে। এর ফলে তিনি উপাদানগুলিকে অধিকতর সংক্ষিপ্ত আকারে (উদাহরণস্বরূপ ধম্মসঙ্গনীর তুলনায়) উপস্থাপন করতে সক্ষম হন। এর ফলে তা মুখস্থ করা ও প্রজন্মান্তরে সঞ্চারিত করার কাজটি সহজ হয়ে যায় এবং সম্ভবত সেই কারণেই এর জনপ্রিয়তা বৃদ্ধি পায়।
ঋদ্ধিমান সাহা
প্রারম্ভিক জীবন
প্রথম শ্রেণীর ক্রিকেটে প্রবেশের পূর্বে তিনি অনূর্ধ্ব-১৯ ও অনূর্ধ্ব-২২ দলে খেলেন। ২০০৬-০৭ মৌসুমে রঞ্জি ট্রফি প্রতিযোগিতায় আসামের বিপক্ষে একদিনের ক্রিকেটে অভিষেক ঘটে তার। কিন্তু ঐ খেলায় তিনি ব্যাটিংয়ের সুযোগ পাননি। পরের খেলায় ব্যাটিংয়ে নামলেও তিনি শূন্য রানে আউট হন। ২০০৭-০৮ মৌসুমে হায়দরাবাদের বিপক্ষে প্রথম-শ্রেণীর ক্রিকেটে অভিষিক্ত হন তিনি। বাংলার ১৫তম খেলোয়াড় হিসেবে তিনি অভিষেকেই শতরান হাঁকানোর গৌরব লাভ করেন। দূর্দান্ত ক্রীড়াশৈলী প্রদর্শন করায় ২০০৮ সালে কলকাতা নাইট রাইডার্সের সাথে চুক্তিবদ্ধ হন। ইসরাইলের আমন্ত্রিত একাদশের বিরুদ্ধে তিনটি সীমিত ওভারের খেলায় অংশগ্রহণের জন্য তাকে ভারতের এ দলে অন্তর্ভুক্ত করা হয়।
খেলোয়াড়ী জীবন
দীনেশ কার্তিকের বিপরীতে সংরক্ষিত উইকেট-কিপার হিসেবে দক্ষিণ আফ্রিকার বিপক্ষে অনুষ্ঠিত টেস্ট সিরিজে অংশগ্রহণের জন্য ঋদ্ধিমানকে ২৮ জানুয়ারি, ২০১০ তারিখে ভারতের টেস্ট দলে ডাকা হয়। প্রথম টেস্টে ভিভিএস লক্ষ্মণের আঘাতপ্রাপ্তি ও অনুশীলনীতে রোহিত শর্মা আহত হওয়ায় মাঠে নামার সুযোগ পান তিনি। ৬ ফেব্রুয়ারি, ২০১০ তারিখে নাগপুরে অনুষ্ঠিত ১ম টেস্টে এস. বদ্রিনাথের সাথে তারও একযোগে অভিষেক ঘটে। প্রথম ইনিংসে শূন্য ও দ্বিতীয় ইনিংসে দর্শনীয় ৩৬ রান করেন। উভয় ইনিংসেই তিনি ফাস্ট বোলার ডেল স্টেইনের শিকার হন। ভারত ঐ খেলায় ইনিংস ও ৬ রানে পরাজিত হয়েছিল।
জাতীয় ফলের তালিকা
অক্ষরক্রমিক অনুযায়ী দেশভিত্তিক জাতীয় ফলের তালিকা দেয়া হলো। কিছু ফল রাষ্ট্রীয়ভাবে স্বীকৃত, আবার কিছু কিছু বেসরকারীভাবে পরিচিত।
কামালপুর ইউনিয়ন, মৌলভীবাজার সদর
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
সরওয়ার জামাল নিজাম
সরওয়ার জামাল নিজাম বাংলাদেশ জাতীয়তাবাদী দলের একজন রাজনীতিবিদ এবং চট্টগ্রাম -১২ আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালে সংসদ সদস্য নির্বাচিত হন।
জন্ম ও প্রাথমিক জীবন
সরওয়ার জামাল নিজাম চট্টগ্রামে জন্মগ্রহণ করেন। তিনি বাংলাদেশ নৌবাহিনীর ভাইস-এডমিরাল সরোয়ার জাহান নিজামের ভাই।
বিতর্ক
২০০৭ সালের জুনে চট্টগ্রামের ব্যবসায়ী ও বাংলাদেশ জাতীয়তাবাদী দলের রাজনীতিবিদ জামালউদ্দিন চৌধুরীর মৃত্যুর ঘটনায় র‌্যাপিড অ্যাকশন ব্যাটালিয়ন সদস্যরা তাকে গ্রেপ্তার করে। ২৪ জুলাই ২০০৩ সালে জামালউদ্দিন চৌধুরীকে চট্টগ্রাম থেকে অপহরণ করা হয়। অপহরণকারীরা মুক্তিপণ হিসাবে ১০ কোটি টাকা দাবি করে। তার দেহাবশেষ আবিষ্কার হয়েছিল ২৪ জুলাই ২০০৩ সালে। সরোয়ার জামাল নিজামেরর ছোট ভাই মারুফ নিজামের বিরুদ্ধে ভুক্তভোগী পরিবার হত্যার সাথে জড়িত থাকার অভিযোগ করেছিলেন।
মুম্বই রেল বিকাশ নিগম
মুম্বই রেল বিকাশ নিগম ভারতীয় রেলের একটি সহকারী সংস্থা। এই সংস্থা মুম্বই শহরতলি রেল ব্যবস্থার পরিকাঠামো উন্নয়নের দায়িত্বে নিযুক্ত।
নাহান
নহন (Nahan) ভারতের হিমাচল প্রদেশ রাজ্যের সিরমাউর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫৯ মিটার (১৮৩৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নহন শহরের জনসংখ্যা হল ২৫,৯৭২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে নহন এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
আর্কাদিউশ মিলিক
আর্কাদিউশ "আরেক" মিলিক (জন্ম: ২৮ ফেব্রুয়ারি ১৯৯৪) একজন পেশাদার ফুটবলার, যিনি ইতালীয় ক্লাব ক্লাব এসএসসি নাপোলি এবং পোল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
আদিচানাল্লুর
আদিচানাল্লুর (তামিল: ஆதிச்சநல்லூர்) হল ভারতের তামিলনাড়ুর থুথুকুডি (তুতিকোরিন) জেলার একটি প্রত্নতাত্ত্বিক স্থান এবং এটি বেশ কয়েকটি গুরুত্বপূর্ণ প্রত্নতাত্ত্বিক আবিষ্কারের স্থান। কোর্কই, যা প্রারম্ভিক পাণ্ড্য রাজ্যের রাজধানী, প্রায় ১৫ কিমি দূরে অবস্থিত আদিচানাল্লুর থেকে।আদিচানাল্লুর প্রত্নতাত্ত্বিক ক্ষেত্র থেকে ২০০৪ সালে খনন করা নমুনার কার্বন ডেটিং থেকে জানা গেছে যে তা ১০০০ খ্রিস্টপূর্বাব্দ থেকে ৬০০ খ্রিস্টপূর্বাব্দের মধ্যেকার সময়ের অন্তর্গত। ২০০৫ সালে মানুষের কঙ্কাল সম্বলিত প্রায় ১৬৯টি মাটির কলস বের করা হয়েছিল যেটি অন্তত ৩,৮০০ বছর আগের। ২০১৮ সালে মণিপুর বিশ্ববিদ্যালয়ে কঙ্কালের অবশেষের উপর গবেষণায় দেখা গেছে যে সেগুলি ১৫০০ খ্রিস্টপূর্বের (+ বা - ৭০০ বছর)।
সিমোন মিনিয়োলে
সিমোন লুক হিল্ডেবার্ট মিনিয়োলে (Simon Mignolet,, ; জন্ম: ৬ মার্চ ১৯৮৮; সিমোন মিনিয়োলে নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে গোলরক্ষক হিসেবে খেলেন।
২০০৪–০৫ মৌসুমে, বেলজীয় ফুটবল ক্লাব সিন্ট-ট্রইডেন্সের যুব পর্যায়ের হয়ে খেলার মাধ্যমে মিনিয়োলে ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ২০০৬–০৭ মৌসুমে, সিন্ট-ট্রইডেন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। সিন্ট-ট্রইডেন্সে-এ তিনি ৪ মৌসুম অতিবাহিত করেছেন; যেখানে তিনি ১০০ ম্যাচে ১টি গোল করেছেন। পরবর্তীতে তিনি সান্ডারল্যান্ড এবং লিভারপুলের হয়ে খেলেছেন। ২০১৯–২০ মৌসুমে, তিনি ৭ মিলিয়ন ইউরোর বিনিময়ে লিভারপুল হতে বেলজীয় ফুটবল ক্লাব ক্লাব ব্রুজে যোগদান করেছেন।
২০০৩ সালে, মিনিয়োলে বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৮ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩৫ ম্যাচে অংশগ্রহণ করেছেন।
প্রারম্ভিক জীবন
সিমোন লুক হিল্ডেবার্ট মিনিয়োলে ১৯৮৮ সালের ৬ই মার্চ তারিখে বেলজিয়ামের সিন্ট-ট্রইডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১১ সালের ২৫শে মার্চ তারিখে, ২৩ বছর ও ১৯ দিন বয়সে, ডান পায়ে ফুটবল খেলায় পারদর্শী মিনিয়োলে অস্ট্রিয়ার বিরুদ্ধে অনুষ্ঠিত উয়েফা ইউরো ২০১২ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে মিনিয়োলে সর্বমোট ৮ ম্যাচে অংশগ্রহণ করেছেন।
কোয়ান্টাম তড়িৎ-গতিবিজ্ঞান
কোয়ান্টাম তড়িৎ-গতিবিজ্ঞান (Quantum electrodynamics - QED) তড়িৎ-গতিবিজ্ঞানের একটি আপেক্ষিকতাভিত্তিক কোয়ান্টাম ক্ষেত্র তত্ত্ব। ১৯২০-এর দশক থেকে শুরু করে বেশ ক'জন পদার্থবিজ্ঞানী এই তত্ত্বটি দাঁড় করিয়েছেন। তড়িতাহিত যেকোন কণার মিথস্ক্রিয়া সংশ্লিষ্ট ঘটনাকে ফোটন বিনিময়ের মাধ্যমে ব্যাখ্যা করার প্রক্রিয়াই কোয়ান্টাম তড়িৎ-গতিবিজ্ঞান বা কোয়ান্টাম ইলেকট্রোডাইনামিক্স (কিউইডি) নামে পরিচিত। এই বিভাগটি "পদার্থবিজ্ঞানের রত্ন" বা দ্য জুয়েল অফ ফিজিক্স নামে সুপরিচিত। কারণ এটি বেশ কিছু বিষয়ে সঠিক ভবিষ্যদ্বাণী করতে সক্ষম হয়েছে; যার মধ্যে রয়েছে ইলেকট্রনের ব্যতিক্রমী চৌম্বক ভ্রামক এবং হাইড্রোজেনের শক্তিস্তরে ল্যাম্ব অপসরণ।
কেতকাদাস ক্ষেমানন্দ
বাংলার অনেক কবি সর্প দেবতা মনসার মাহাত্ম্যজ্ঞাপক মঙ্গলকাব্য রচনা করেছেন। এদের মধ্যে কেতকাদাস ক্ষেমানন্দ অন্যতম। ইনি রাঢ় দেশের অধিবাসী ছিলেন। তবে শুধুমাত্র রাঢ়বঙ্গেই নয় তার কাব্য পূর্ববঙ্গেও বেশ প্রচলিত ছিল। পূর্ববঙ্গে তার কাব্য " ক্ষেমানন্দী " নামে পরিচিত। অনুমিত হয় কাব্যটির রচনাকাল সপ্তদশ শতকের মধ্যভাগ। তবে অধ্যাপক সুখময় মুখোপাধ্যায়-এর মতে ক্ষেমানন্দ ১৭০৮-০৯ খৃঃ-এর বেশ কিছুকাল আগেই কাব্য রচনা করেছিলেন। কেতকাদাসের কাব্যে 'চন্ডীমঙ্গল' ও 'রামায়ণ' এর প্রভাব রয়েছে বলে মনে করা হয়।
আত্মপরিচয়
ক্ষেমানন্দের পূূ্র্ণাঙ্গ আত্মকাহিনী থেকে জানা যায়, তিনি জাতিতে কায়স্থ, পিতা শঙ্কর মন্ডল এবং গ্রামের নাম "কাঁথরা" বর্তমানে "কেতেরা"। বর্তমানে হুগলী জেলার তারকেশ্বর থানায় এই নামে গ্রাম এখনো রয়েছে। প্রশ্ন জাগে ক্ষেমানন্দ জাতিতে কী ছিলেন ? সুকুমার সেনের মতে, তিনি ছিলেন জাতিতে কায়স্থ। কিন্তু এব্যাপারে প্রশ্ন জাগে কায়স্থদের মধ্যে মন্ডল পদবিধারী থাকে কি না ? তাই বলা চলে তিনি কায়স্থ না হলেও মন্ডল পদবিধারী কোনও জাতির অন্তর্ভুক্ত ছিলেন। অন্যান্য মঙ্গল কবিদের মতো তিনি স্বপ্নাদেশ প্রাপ্তিতে মঙ্গল কাব্য রচনা করেননি। তিনি আত্মকাহিনীতে বলেছেন, দেবী মনসা মুচিনীর বেশে কবিকে দেখা দিয়ে পরে স্বরূপে দেখা দেন ও কাব্য রচনার আদেশ দেন।
কবির নাম বিতর্ক
কবির নাম নিয়েও বিতর্কের শেষ নেই। দীনেশচন্দ্র সেন-এর মতে, কেতকাদাস ও ক্ষেমানন্দ দুইজন পৃথক ব্যক্তি। অন্যদিকে সুকুমার সেন-এর মত, কবির আসল নাম কেতকাদাস ও ক্ষেমানন্দ তার উপাধি। তবে কবির প্রকৃত নাম যে ক্ষেমানন্দ তা নিয়ে অনেক ঐতিহাসিক একমত।
কাব্য পরিচয়
ক্ষেমানন্দ শক্তিশালী কবি ছিলেন। তার মনসামঙ্গল ( মনসার ভাসান ) পাঁচটি পালায় বিভক্ত -- মথন, ঊষাহরণ, রাখালপূজা, ধন্বন্তরি ও বেহুলা-লখিন্দর। এই পাঁচটি পালার মধ্য শেষেরটিই প্রধান। এই পালাটির অন্য নাম জাগরণ পালা। এই কাব্যে কবি দেবী মনসাকে কেতকা নামে অভিহিত করেছেন -- " কিয়া পাতে জন্ম হৈল কেতকা সুন্দরী "। এছাড়াও কবি এই কাব্যে বেহুলার ভাসান পথের যে ২২টি ঘাট বা গ্রামের নাম উল্লেখ করেছেন তার মধ্যে ১৪টি ঘাট বা গ্রাম এখনো দামোদর ও তার শাখা বেহুলা নদীর উভয় তীরে অবস্থিত। এ থেকে কবির ভৌগোলিক জ্ঞান সম্বন্ধে স্পষ্ট ধারণা পাওয়া যায়।
লাল পান্ডা
লাল পান্ডা (Ailurus fulgens), যা ক্ষুদ্র পান্ডা এবং লাল বিড়াল রূপী ভাল্লুক নামেও পরিচিত হল একটি ছোট প্রাণী যাদের প্রধানত দেখা মেলে হিমালয় অঞ্চলে এবং দক্ষিণ চিন অঞ্চলে। এই প্রজাতিটি আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের বিচারে বিপন্ন প্রজাতি হিসেবে মনে করা হয়। এর কারণ হল এদের সংখ্যা ১০,০০০ এরও অনেক কম বলে ধরা হয়। এদের সংখ্যা কমে আসার প্রধান কারণ গুলো হল বাসস্থানের ক্ষতি হয়ে এদের বিচ্ছিন্ন হয়ে যাওয়া, চোরাশিকারীর উৎপাত, প্রজননের বিষন্নতা ইত্যাদি। যদিও লাল পান্ডারা দেশে তাদের পরিসীমার মধ্যে দেশীয় আইন দ্বারা সুরক্ষিত থাকে।
কৌস্তুভ মণি
থাম্ব|সমুদ্র মন্থন একাধিক হিন্দু পৌরাণিক গ্রন্থ অনুসারে কৌস্তুভ (সংস্কৃত ভাষায় দেবনাগরী লিপিতে : कौस्तुभ:) হলো একটি দৈবরত্ন বা মহামূল্যবান মণি৷ এই মণিটি ছিলো শ্রীবিষ্ণুর অধিকারে, যিনি ক্ষীরসাগরে শেষনাগের ওপর অনন্ত শয্যায় ধ্যনরত অবস্থাতে থাকেন৷ হিন্দু ধর্মের বিভিন্ন পুস্তকে এই রত্নটিকে পৃৃথিবীর অন্যতম মূল্যবান রত্নগুলির একটি বলে উল্লেখ করা হয়েছে৷
পৌরাণিক উল্লেখ
হিন্দু পুরাণ মতে, অসুরদের কাছে দেবতাদের পরাজয়ের পর বিষ্ণুর পরামর্শে তারা যেন অসুরগণের সাথে কুটনৈতিকভাবে সম্বন্ধ স্থাপন করে৷ দেবগণ অসুরকুলের সাথে আঁতাত করে আলাপ আলোচনায় বসে এবং নিজেদের মধ্যে ঠিক করেন যে তারা সমুদ্রমন্থনের মাধ্যমে অমৃৃতের খোঁজ আনবেন এবং তা তারা নিজেদের মধ্যে ভাগাভাগি করে নেবেন৷ যদিও বিষ্ণু দেবতাদের আশ্বস্ত করেন যে তিনি ষড়যন্ত্র করে এমন ব্যবস্থা করবেন যেন ঐ অমৃৃত শুধুমাত্র দেবতারাই আস্বাদিত করতে পারেন৷ সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষিগণ, দেব এবং অসুরগণের মধ্যে ভাগাভাগি হয়৷ প্রাপ্ত চতুর্থ রত্ন হিসাবে রয়েছে কৌস্তুভ মণির নাম৷ এটির উজ্জ্বল প্রকাশের মাধ্যমে এটি পূর্ণ চেতনাকে বিকশিত করে৷ ভগবান শিব বলেছিলেন যে এই বিশ্বব্রহ্মাণ্ডে একমাত্র বিষ্ণু ছাড়া অন্যকারো এই মণিটির বুদ্ধিমত্তা ও ঔজ্জ্বল্য ধারণ করার ক্ষমতা নেই৷ এটি বিষ্ণু ছাড়া অন্য কেও বহন করলেই এই মণির গুণে ঐ ব্যক্তি বা বাহকের মন নিজে থেকেই দূূষিত হবে এবং তিনি আস্তে আস্তে লোভী হয়ে উঠবেন বলে উল্লেখ রয়েছে৷ এই মণি সর্বদা শ্রীবিষ্ণুর বক্ষভাগ অলংকৃত করে৷
পূর্ব মধ্য রেল
পূর্ব মধ্য রেল ভারতের আঠারোটি রেল অঞ্চলের অন্যতম। পূর্ব মধ্য রেলের প্রধান কার্যালয় হাজিপুর এ অবস্থিত। ১৯৯৬ সালের ৮ সেপ্টেম্বর এই অঞ্চলটি গঠিত হয়। পূর্বতন উত্তর পূর্ব রেলের সোনপুর ও সমস্তিপুর বিভাগ এবং পূর্বতন পূর্ব রেলের দানাপুর, মুঘলসরাই ও ধানবাদ বিভাগগুলি বর্তমানে পূর্ব মধ্য রেলের অন্তর্গত।
ইতিহাস
১৯৯৬ সালের ৮ সেপ্টেম্বর হাজিপুর, বিহারে সদর দপ্তর সহ প্রথম স্থাপিত পূর্ব মধ্য রেলওয়ে ১ অক্টোবর ২০০২-এ পূর্ব ও উত্তর পূর্ব রেল অঞ্চলগুলি থেকে এলাকা খোদাই করে চালু হয় যা বর্তমানে পূর্ব রেলের ধানবাদ, দানাপুর, মুঘলসরাই এবং উত্তর পূর্ব রেলের সোনপুর ও সমষ্টিপুর বিভাগগুলি নিয়ে গঠিত। এর অস্তিত্বের শেষ ১৩ বছর চ্যালেঞ্জে পূর্ণ ছিল এবং কর্মশক্তি এবং অবকাঠামোর সীমাবদ্ধতা সত্ত্বেও প্রতিটি বাধা একটি উত্সর্গীকৃত পদ্ধতিতে মোকাবেলা করা হয়েছিল। এই বিভাগে বিহার, ঝাড়খণ্ড, উত্তরপ্রদেশ এবং মধ্যপ্রদেশ রাজ্যের মধ্যে  ৫,৪০৩.৬৯৩ ট্র্যাক কিলোমিটার এবং    রুটের  একটি বিশাল নেটওয়ার্ক রয়েছে।  এই রুটের মধ্যে   বিদ্যুতায়িত হয়েছে। ইসিআর এর বিস্তৃতিতে জনগণের জন্য লাইফলাইন হয়েছে এবং এলাকার দ্রুত উন্নয়নে গুরুত্বপূর্ণ ভূমিকা পালন করছে। এই অঞ্চলে দ্রুত প্রবৃদ্ধির হার এবং জনগণের সমৃদ্ধি আনতে অবকাঠামোর উন্নয়নকে প্রধান গুরুত্ব দেওয়া হয়েছে। নতুন লাইন নির্মাণ, ডাবলিং, গেজ কনভার্সন, ব্রিজ/রোড-ওভার ব্রিজ নির্মাণ, নতুন ওয়ার্কশপ প্রজেক্ট ইত্যাদি ক্ষেত্রে নিরাপত্তা, পরিচ্ছন্নতা, খাবারের ব্যবস্থা, যাত্রী সুবিধার গুণগত ও প্রত্যক্ষ উন্নতি ব্যতীত অনেকাংশে অর্জিত হয়েছে।  ইসিআর এই অর্থে অনন্য যে ঝাড়খণ্ড রাজ্যের ধানবাদ বিভাগের কয়লা বহন এবং বিহারের ঘনবসতিপূর্ণ অঞ্চলে বিশাল কয়লা লোডিংয়ের পরিপ্রেক্ষিতে পণ্য লোডিং এবং যাত্রী ট্রাফিক উভয়ই অত্যন্ত গুরুত্বপূর্ণ। উভয় ক্ষেত্রেই দ্রুত প্রবৃদ্ধির জন্য রেলওয়ের অবকাঠামো শক্তিশালী করা প্রয়োজন। আরও ইসিআর-এ নেপালে রপ্তানি ট্রাফিক এবং যাত্রীদের চলাচলের জন্য আন্তর্জাতিক ট্রাফিক ক্যাটারিং সহ নেপালের প্রবেশদ্বার হিসাবে কাজ করার অনন্যতা রয়েছে ।
যাত্রী পরিষেবা
এই রেলওয়ে জানুয়ারি ২০১৫ পর্যন্ত বছরে ২১৫৯.০৮ লক্ষ যাত্রী বহন করেছে। এপ্রিল ২০১৪ থেকে জানুয়ারী ২০১৫ সময়কালে বিশেষ ট্রেনের পাশাপাশি প্রতিদিন নিয়মিত এক্সপ্রেস ট্রেন এবং যাত্রীবাহী ট্রেন চালানোর ফলে যাত্রীদের আরও ভাল ট্র্যাফিক সুবিধা প্রদান করা হয়েছে। ৫.৭৮% বৃদ্ধির সাথে, পূর্ব মধ্য রেল গত বছরের একই মাসের অর্থাৎ ₹ ৯২৪০.১৭ কোটির তুলনায় ₹ ৯৭৭৪.২১ কোটি মোট আয়ের উল্লেখযোগ্য বৃদ্ধি নথিভুক্ত করেছে।
বাংলাদেশ অবকাঠামো ফিনান্স ফান্ড লিমিটেড
বাংলাদেশ অবকাঠামো ফিনান্স ফান্ড লিমিটেড বাংলাদেশের অবকাঠামোগত বিনিয়োগকে উৎসাহিত করার উদ্দেশ্যে তৈরিকৃত বাংলাদেশ সরকারের মালিকানাধীন একটি ব্যাংক-বহির্ভূত আর্থিক প্রতিষ্ঠান। বাংলাদেশ অবকাঠামো ফিনান্স ফান্ড লিমিটেড এবং ইনফ্রাস্ট্রাকচার ডেভেলপমেন্ট কোম্পানি লিমিটেড বাংলাদেশের অবকাঠামো উন্নয়নে অর্থায়নের জন্য দায়বদ্ধ দুটি সরকারি মালিকানাধীন আর্থিক প্রতিষ্ঠান।
ইতিহাস
অর্থ মন্ত্রণালয়ের শেয়ারহোল্ডার হিসাবে বাংলাদেশ ইনফ্রাস্ট্রাকচার ফিনান্স ফান্ড লিমিটেড ২০১১ সালে প্রতিষ্ঠিত হয়েছিল। বিদ্যুৎকেন্দ্র, রাস্তাঘাট, বন্দর ইত্যাদির মতো বৃহৎ অবকাঠামোগত প্রকল্পে বিনিয়োগ করার লক্ষ্য নিয়ে এটি তৈরি করা হয়েছিল। ২০১১ সালের ১১ মার্চ কোম্পানিটিকে ১৬ বিলিয়ন টাকা পরিশোধিত মূলধনের সাথে অন্তর্ভুক্ত করা হয় এবং ১৬ অক্টোবর এটি বাংলাদেশ ব্যাংক থেকে লাইসেন্স লাভ করে। এর প্রথম ঋণ ছিল সিনহা পিপলস এনার্জি লিমিটেড নামে একটি বিদ্যুৎ উৎপাদন সংস্থার জন্য। অর্থনৈতিক অঞ্চলে প্রথম অর্থায়ন ছিল শ্রীহট্ট অর্থনৈতিক অঞ্চলের জন্য ঋণ। সিলেটের শ্রীহট্ট অর্থনৈতিক অঞ্চলের উন্নয়নের জন্য এটি বাংলাদেশ অর্থনৈতিক অঞ্চল কর্তৃপক্ষকে ৩.৬৫ বিলিয়ন টাকা ঋণ দিয়েছে।
বাংলাদেশ অবকাঠামো ফিনান্স ফান্ড লিমিটেড বাংলাদেশে সরকারী-বেসরকারী অংশীদারিত্বের জন্য অর্থ সরবরাহ করে। এটি ২০১৭ সালের মধ্যে ২ টি সরকারি-বেসরকারী অংশীদারিত্ব প্রকল্পে ২১ বিলিয়ন টাকা আর্থিক সহায়তা দিয়েছিল।
ইন্দোনেশিয়া-মেক্সিকো সম্পর্ক
ইন্দোনেশিয়া-মেক্সিকো সম্পর্ক, ইন্দোনেশিয়া এবং মেক্সিকো এর মাঝে বিদ্যমান দ্বিপাক্ষিক সম্পর্ককে নির্দেশ করে। ইন্দোনেশিয়া, লাতিন আমেরিকা অঞ্চলে মেক্সিকোকে নিজেদের কৌশলগত অংশীদার মনে করে। একইভাবে মেক্সিকো, দক্ষিণ-পূর্ব এশিয়াতে ইন্দোনেশিয়াকে তাদের কৌশলগত অংশীদার মনে করে।
সম্প্রতি মেক্সিকো এশিয়ার ব্যাপারে তাদের আগ্রহ প্রকাশ করেছে এবং আসিয়ান-এ ইন্দোনেশিয়ার ভূমিকা পর্যবেক্ষণ করছে। পাশাপাশি দেশটি, ইন্দোনেশিয়ার সাথে, অর্থনৈতিক অংশীদারত্বের বিষয়ে চুক্তি সাক্ষরে আগ্রহী উভয় রাষ্ট্রই বিভিন্ন আন্তর্জাতিক এবং বহুজাতিক সংগঠন, যেমন: এশিয়া-প্যাসিফিক ইকোনমিক কো-অপারেশন (এপিইসি), ফোরাম অব ইস্ট এশিয়া-লাতিন আমেরিকা কো-অপারেশন, গ্রুপ অব ১৫, গ্রুপ অব ২০, জাতিসংঘ, বিশ্ব বাণিজ্য সংস্থা (ডব্লিউটিও) প্রভৃতি এর সদস্য।
ইন্দোনেশিয়ার রাজধানী জাকার্তায় মেক্সিকোর একটি স্থায়ী দূতাবাস রয়েছে। একইভাবে, মেক্সিকোর রাজধানী মেক্সিকো সিটিতে ইন্দোনেশিয়ার একটি স্থায়ী দূতাবাস রয়েছ।
ইতিহাস
১৯৫৩ সালের ৬ এপ্রিল ইন্দোনেশিয়া এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। অতি শীঘ্রই জাপানের রাজধানী টোকিওতে অবস্থিত মেক্সিকো দূতাবাসের নিকট, ইন্দোনেশিয়া বিষয়ক কার্যক্রমের দায়িত্ব ন্যাস্ত করা হয় এবং একই সাথে জাপানে নিযুক্ত মেক্সিকোর রাষ্ট্রদূতকে জাপানের পাশাপাশি, ইন্দোনেশিয়ার দায়িত্ব দেয়া হয়। ১৯৬১ সাল পর্যন্ত এই অবস্থা বিদ্যমান ছিল এবং ১৯৬১ সালে ইন্দোনেশিয়ায় মেক্সিকোর দূতাবাস স্থাপন করা হয়। ২০০৮ সালে এবং ২০১২ সালে ইন্দোনেশিয়ার রাষ্ট্রপতি সুসিলো বামবাং ইয়ুধনো রাষ্ট্রীয় সফরে মেক্সিকো যান। তবে ২০১২ সালে তিনি, মেক্সিকোর শহর লস কাবোস এ অনুষ্ঠিত ২০১২ এপিইসি সম্মেলনে যোগ দিতে মেক্সিকো যান।
২০০৮ সালে ইয়ুধনোর সফরের সময়, দুই দেশ, শিক্ষা, কৃষি, বাণিজ্যের প্রসার এবং শক্তি সমন্বয় খাতে কয়েকটি চুক্তি সাক্ষর করে।
২০১৩ সালের মে মাসে, ইন্দোনেশিয়ার পররাষ্ট্র মন্ত্রী এক রাষ্ট্রীয় সফরে মেক্সিকো যান। তার এই সফরের উদ্দেশ্য ছিল, ইন্দোনেশিয়া ও মেক্সিকোর কূটনৈতিক সম্পর্ক স্থাপনের ৬০ বছরপূর্তি উদ্‌যাপন। এই উপলক্ষ্যে ইন্দোনেশিয়া এবং মেক্সিকোর ডাক বিভাগ যৌথভাবে স্মারক ডাকটিকিট প্রকাশ করে। এই ডাকটিকিটে, মেক্সিকোর চিহ্ন হিসেবে জাতীয় পশু মেক্সিকান জাগুয়ার এবং ইন্দোনেশিয়ার চিহ্ন হিসেবে ইন্দোনেশিয়ান ক্লাউডেড লিওপার্ড ব্যবহার করা হয়।
ডেনা ওয়েইনবার্গ
ডেনা ওয়েইনবার্গ হলেন একজন অর্থোডক্স ইহুদি রেবেটজিন। তিনি জেরুজালেমে মহিলাদের জন্য ইওয়াইএএইচটি কলেজ অফ ইহুদি স্টাডিজের প্রতিষ্ঠাতা ও ডিন। এদের ২,০০০ এর বেশি প্রাক্তন ছাত্র রয়েছে। তিনি ইজরায়েলে এবং বিদেশে নারী বিষয়ক একজন বক্তা এবং ইহুদি নারী সংকলনে বেশ কিছু প্রবন্ধ প্রকাশ করেছেন। তিনি ইয়েশিভাত আইশ হাতোরাহ এর প্রতিষ্ঠাতা রাব্বি নোয়া ওয়েইনবার্গের বিধবা ।
জীবনী
ডিনা ওয়েইনবার্গ ফার রকওয়ে, কুইন্স, নিউ ইয়র্ক-এ জন্মগ্রহণ করেন। তাঁর পিতা মাতার নাম যথাক্রমে আলবার্ট এবং এসথার গোল্ডম্যান। অ্যালবার্ট ছিলেন রোড আইল্যান্ডের পাউটুকেটের ওহাভ শালোম মণ্ডলীর রাব্বি। ডিনা ছিলেন রাব্বি ইয়াকভ ইতচক গোল্ডম্যান এবং তাঁর স্ত্রী দিনার আট সন্তানের মধ্যে সবচেয়ে ছোট। ওয়েইনবার্গের দুই বোন ছিল, নাওমি এবং জুডি, তারা দুজনেই মারা গিয়েছিল।
তিনি ১৯৫৮ সালের ফেব্রুয়ারিতে নিউইয়র্কে নোয়া ওয়েইনবার্গকে বিয়ে করেছিলেন। তাঁরা ইসরায়েলের জেরুজালেমে বাস করতেন। সেখানেই তাঁরা ৮ ছেলে এবং ৪ মেয়েকে বড় করেছেন। তাঁদের এক পুত্র, রাব্বি হিলেল ওয়েইনবার্গ, সংক্ষিপ্তভাবে আইশ হাতোরাহের রোশ ইয়েশিভা হিসাবে তাঁর পিতার উত্তরসূরি হন। তিনি ২০০৯ সালে বিধবা হন।
ইওয়াইএএইচটি প্রতিষ্ঠা করা
তাঁর বাসস্থল কিরিয়াত সানজ অ্যাপার্টমেন্টে কয়েক বছর ধরে মহিলাদের সাপ্তাহিক শিক্ষা দেওয়ার পর, ১৯৮৪ সালে, তিনি আইশ হাতোরাহ থেকে বীজের অর্থ নিয়ে, নিজের বাড়ির উল্টোদিকে রাস্তার পাশে দুটি নিচতলার অ্যাপার্টমেন্টে ইওয়াইএএইচটি কলেজ খোলেন। তিনি কলেজের নাম দেন "ইওয়াইএএইচটি" (א.י.ה.ת. אשה יראת ה' היא תתהלל, Eesha Yirat Adonoy Hee Tithallal), এই নামটি "একজন মহিলা যে ঈশ্বরকে ভয় করে, সে প্রশংসিত হবে" (প্রবচন ৩১:৩০) এই বাক্যাংশটির সংক্ষিপ্ত রূপ।
রেবেটজিন (মহিলা রাব্বি) ওয়েইনবার্গ ৪৮ ওয়েজ টু উইজডম শিখিয়েছিলেন, এটি এমন একটি পাঠ্যক্রম যা তাঁর স্বামীর বিকাশ করা পিরকেই অ্যাভোটের উপর ভিত্তি করে তৈরি করেছিলেন। তিনি শাব্বতের সৌন্দর্য এবং অর্থের উপর ভিত্তি করেও একটি পাঠ্যক্রম শিখিয়েছিলেন, এটি তিনি তৈরি করেছিলেন। তিনি শালোম বায়িত (বৈবাহিক সম্প্রীতি) এবং চিনুচ হাবানিম (ইহুদি সন্তান লালন-পালন) এর বিশেষ শিক্ষা সহ ইহুদি মহিলাদের নিজের পরিবার এবং সম্প্রদায়ে ভূমিকার উপর জোর দেন।
২০১৪ সালে রোমেমা পাড়ায় ইওয়াইএএইচটি-এর জন্য একটি পাঁচতলা, মাপের ক্যাম্পাস উদ্বোধনের কিছুদিন পরেই, ইওয়াইএএইচটি বন্ধ করা হয়েছিল।
বক্তা, লেখক, এবং কমিউনিটি কর্মী
রেবেটজিন ওয়েইনবার্গ নিউ ইয়র্কের বার্ষিক আইশ হাতোরাহ অংশীদার সম্মেলনে একজন বিশিষ্ট বক্তা। তিনি ইহুদি মহিলাদের জন্য তৈরি বইগুলিতে বেশ কয়েকটি প্রবন্ধ প্রকাশ করেছেন।
২০০৬ সালের লেবানন যুদ্ধের সময়, তিনি যুদ্ধের ময়দানে ইসরায়েলি সৈন্যদের কল্যাণ কামনায় দিনে একবার প্রার্থনা করার জন্য ১০০০ মহিলাকে নিবন্ধিত করেন এবং "১০০০ সৈনিক, ১০০০ মহিলার প্রার্থনা" প্রচারাভিযান চালু করেছিলেন।
আটিগ্রাম ইউনিয়ন
আটিগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
শিবাম
শিবাম (Shibam, شبام) (প্রায়শই শিবাম হাদ্রামাউত হিসাবে উল্লেখ করা হয়) ইয়েমেনের একটি ছোট শহর। হাদ্রামাউত গভর্নোরেটরের অন্তর্গত এই শিবাম জেলার এই শহরে প্রায় ৭,০০০ অধিবাসী বাস করে। এই শহর রৌদ্রে শুকানো মাটির ইটের তৈরি গগনচুম্বী অট্টালিকাগুলোর জন্য বিখ্যাত।
ইতিহাস
এখন পর্যন্ত প্রাপ্ত শিলালিপি থেকে জানা যায় খ্রিস্টীয় ৩য় শতকে শহরটির গোড়াপত্তন হয়। এটি হাদ্রামাউত রাজ্যের রাজধানী ছিলো।
ভৌগোলিক অবস্থান
এই শহরটি হাদ্রামাউত গভর্নোরেটরের মধ্য-পশ্চিমাঞ্চলে, রামলাত আল-সাবাতায়ান মরুভূমিতে অবস্থিত। এর প্রধান সড়ক সা'না এবং ইয়েমেনের পশ্চিমাঞ্চলের শহরগুলোর সাথে পূর্বের দূরবর্তী অঞ্চলগুলোকে সংযুক্ত করে। নিকটবর্তী শহরগুলো হলো সেইয়্যুন এবং তারিম, দুটোই পূর্বে অবস্থিত। অন্য একটি রাস্তা পশ্চিমের আলাজলানিয়া গ্রাম থেকে বের হয়ে ভারত মহাসাগরের তীরবর্তী গভর্নোরেট রাজধানী আল-মুকাল্লা সাথে শিবামকে সংযুক্ত করেছে।
সংক্ষিপ্ত বিবরণ
শিবাম তার স্বতন্ত্র স্থাপত্য বৈশিষ্ট্যের জন্য ইউনেস্কোর বিশ্ব ঐতিহ্যবাহী স্থানের খ্যাতি অর্জন করেছে। শিবামের অট্টালিকাগুলো মূলত মাটির ইটের তৈরি আবাসিক ভবন। এখানকার অট্টালিকাগুলোর মধ্যে ৫০০টির অধিক ভবন উচ্চতায় ৫ থেকে ১১ তলা পর্যন্ত উচ্চ বেদুইন দস্যুদের আক্রমণ থেকে নিজেদের রক্ষা করতে শিবামবাসীরা এধরনের স্থাপত্যশৈলী বেছে নেয়। ১৭০০ বছর আগে গোড়াপত্তন হলেও বর্তমান শিবাম শহরের অধিকাংশ বাড়ি ১৬শ শতাব্দী বা পরবর্তীতে সময়ে তৈরি করা হয়। গত কয়েক শতাব্দীতে এই ভবনগুলোকে একাধিকবার পুনর্নির্মাণ করা হয়।
শিবামকে "পৃথিবীর প্রাচীনতম গগনচুম্বী অট্টালিকার শহর" বা মরুভূমির ম্যানহাটন বলা হয়ে থাকে। উলম্ব নির্মাণ নীতির ভিত্তিতে এটি পৃথিবীর অন্যতম প্রাচীন এবং সেরা নগর পরিকল্পনার উদাহরণ। পৃথিবীর সর্বোচ্চ মাটির ভবন এই শহরে অবস্থিত, যাদের অনেকগুলো উচ্চতা ৩০ মিটারের উপরে। (১০০ ফুট), যা প্রারম্ভিক কালের গগনচুম্বী অ্যাপার্টমেন্ট ভবন। ভবনগুলোকে বৃষ্টি পানি আর সময়ের সাথে ক্ষয়ে যাওয়া থেকে রক্ষা করতে দেয়ালগুলোর উপরে নিয়মিতভাবে নতুন কাদার প্রলেপ দিতে হয়। নিকটবর্তী শহর তারিমে রয়েছে ওয়াদি হাদ্রামাউত উপত্যকার সর্বোচ্চ মাটির ইটের তৈরি আল-মিহদার মসজিদের মিনার। এটির উচ্চতা প্রায় ৫৩ মিটার(১৭৫ ফুট)।
১৯৯৯ সালে চলচ্চিত্র নির্মাতা ক্যাটেরিনা বোরেলি আর্কিটেচার অন মাড নামে একটি ডকুমেন্টারি চলচ্চিত্র নির্মাণ করেন যেখানে এই শহরটি বিশেষ গুরুত্ব পায়।
নিরাপত্তা ঝুঁকি
শহরটি ২০০৮ সালের বন্যায় ব্যাপকভাবে ক্ষতিগ্রস্ত হয়। শহরের অনেক ভবনের ভিত্তি বন্যা জলের দ্বারা সংকটাপন্ন হয় এবং ফলস্বরূপ শেষ পর্যন্ত তাদের ধ্বসে পড়ার আশঙ্কা তৈরি হয়। ২০০৯ সালে আল-কায়েদা ইয়েমেনি এই পর্যটন কেন্দ্রতে হামলা চালায়।
ডোরা দ্য এক্সপ্লোরার
ডোরা দ্য এক্সপ্লোরার (Dora the Explorer) হল একটি আমেরিকান শিশুদের অ্যানিমেটেড টেলিভিশন সিরিজ এবং মাল্টিমিডিয়া ফ্র্যাঞ্চাইজি যা ক্রিস গিফোর্ড, ভ্যালেরি ওয়ালশ ভালদেস এবং এরিক ওয়েইনার দ্বারা তৈরি করা হয়েছে যা ১৪ আগস্ট ২০০০ তারিখে নিকেলোডিয়নে প্রিমিয়ার হয়েছিল এবং ৯ আগস্ট, ২০১৯ তারিখে শেষ হয়েছিল। বাংলা-ডাব করা সংস্করণটি দুরন্ত টিভিতে প্রচারিত হয়।
নায়না দেবী
নায়না দেবী (Naina Devi) ভারতের হিমাচল প্রদেশ রাজ্যের বিলাসপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নায়না দেবী শহরের জনসংখ্যা হল ১১৬১ জন। এর মধ্যে পুরুষ ৬৩% এবং নারী ৩৭%।
বড় মানিকা ইউনিয়ন
আয়তন
বড় মানিকা ইউনিয়নের আয়তন ৬,৯২৮ একর।
কোল ইন্ডিয়া
কোল ইন্ডিয়া লিমিটেড (সিআইএল) ভারতের সরকারি মালিকানাধীন কয়লা উত্তোলন ও পরিশোধন কোম্পানি, যার সদর দফতর ভারতের পশ্চিমবঙ্গ রাজ্যের কলকাতায় অবস্থিত। এটি বিশ্বের বৃহত্তম কয়লা উৎপাদনকারী কোম্পানি এবং মহারত্ন মর্যাদায় ভূষিত সরকারি খাতের একটি উদ্যোগ।
বড় মানিকা ইউনিয়ন
প্রশাসনিক কাঠামো
বড় মানিকা ইউনিয়ন বোরহানউদ্দিন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
কোল ইন্ডিয়া
সংস্থাটি ভারতে মোট কয়লা উৎপাদনে প্রায় ৮২% অবদান রাখে। এটি ২০১৬–১৭ সালে ৫৫৪.১৪ মিলিয়ন টন কাঁচা কয়লা উৎপাদন করে, যা ২০১৪–১৫ অর্থবছরের উৎপাদন ৪৯৪.২৪ মিলিয়নের থেকে বেশি এবং একই আর্থিক বছরে কয়লা বিক্রয় থেকে ₹৯৯,৪৩৫ কোটি (মার্কিন $১৩ বিলিয়ন) আয় হয়। সিআইএল’কে ২০১১ সালের এপ্রিল মাসে ভারত সরকার কেন্দ্র কর্তৃক মহারত্ন মর্যাদায় ভূষিত করা হয়।   ২০১৫ সালের ১৪ ই অক্টোবর অবধি, সিআইএল প্রধানত ভারত কেন্দ্রীয় সরকারের মালিকানাধীন এবং কয়লা মন্ত্রকের মাধ্যমে এর কার্যক্রম পরিচালনা করা হয়। ২০১৫ সালের  ১৪ ই অক্টোবর অবধি, সিআইএল-এর বাজার মূলধন ₹২.১১ লক্ষ কোটিতে দাঁড়ায় (৩০ বিলিয়ন মার্কিন ডলার) এবং এটি ভারতের ৮ম মূল্যবান সংস্থায় পরিণত হয়।
বড় মানিকা ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী বড় মানিকা ইউনিয়নের মোট জনসংখ্যা ৩৬,৯২৪ জন। এর মধ্যে পুরুষ ১৭,৮৯৮ জন এবং মহিলা ১৯,০২৬ জন। মোট পরিবার ৭,৮০৭টি।
শিক্ষা
২০১১ সালের আদমশুমারি অনুযায়ী বড় মানিকা ইউনিয়নের সাক্ষরতার হার ৪৫%।
কোল ইন্ডিয়া
বিশ্বব্যাপী এক তৃতীয়াংশ কার্বন নিঃসরণের জন্য দায়ী শীর্ষ ২০ টি সংস্থার মধ্যে সিআইএল ৮তম অবস্থানে রয়েছে।
ইতিহাস
ভারতে কয়লা খনন মূলত একটি বেসরকারী ক্ষেত্র ছিল। ১৯৫৬ সালের সেপ্টেম্বর মাসে এটি পরিবর্তিত হয়, যখন ভারত সরকার নিজস্ব কয়লা সংস্থা “জাতীয় কয়লা উন্নয়ন কর্পোরেশন” (এনসিডিসি) প্রতিষ্ঠা করে।
আলা কাফ ইফরিত
'আলা কাফ 'ইফরিত (على كف عفريت, সৌন্দর্য এবং কুকুরগুলি) ২০১৭ সালে আন্তর্জাতিক যৌথ প্রযোজনায় নির্মিত একটি নাট্য চলচ্চিত্র। এটি পরিচালনা করেছেন কাওসার বেন হানিয়া। চলচ্চিত্রটি ২০১৭ কান চলচ্চিত্র উৎসবের আঁ সার্তে রেগার অংশে প্রদর্শিত হয়।
পটভূমি
২১ বছর বয়সী মরিয়ম তিউনিসে ছাত্রদের একটি পার্টিতে যোগ দেয়। সেখানে ইউসেফ নামক এক ছেলের সাথে তার শখ্যতা গড়ে ওঠে। সে এবং ইউসেফ একসাথে সমুদ্র সৈকতে হাটতে বের হয়। এ সময় তিন পুলিশ সদস্য তাদের দেখতে পায়। এদের মধ্যে একজন ইউসেফকে নিয়ে সরে যায়, আর বাকি দুজন মরিয়মকে ধর্ষণ করেন। আতঙ্কিত ও বিপর্যস্ত মরিয়ম ইউসেফকে সাথে নিয়ে স্থানীয় হাসপাতালে যান। কিন্তু তাকে যে ধর্ষণ করা হয়েছে তার রিপোর্ট দিতে সেখানকার কর্মীরা অস্বীকার করে এবং তাকে থানায় যেতে বলে। এরপর মরিয়ম পুলিশের শরণাপন্ন হয়। কিন্তু পুলিশ এবং আসামী একই পেশার লোক হওয়ায় দুর্নীতিগ্রস্ত পুলিশ মামলাটি ধামা-চাপা দেওয়ার জন্য সর্বাত্মক চেষ্টা চালায়।
নির্মাণ
কাওসার বেন হানিয়া রচিত ১ ঘণ্টা ৪০ মিনিটের এই চলচ্চিত্রটি কাওসার বেন হানিয়ার পরিচালনায় এবং সিনেটেলিফিল্মস, তানিত ফিল্মস, লাইকা ফিল্ম অ্যান্ড টেলি, ফিল্ম ই ভাস্ট, স্চর্টকাট ফিল্মস, ইন্টিগ্রাল ফিল্ম ও চিমনে কোম্পানির যৌথ প্রযোজনায় প্রায় সাড়ে আট লক্ষ ইউরো ব্যয়ে নির্মাণ করা হয়। চলচ্চিত্রটি নয়টি সিকোয়েন্স শটে নির্মিত হয়েছিল যা দর্শকদের মাঝে বাস্তবতার অনুভূতি এবং উত্তেজনা তৈরি করতে সহায়তা করে।
মুক্তি ও প্রতিক্রিয়া
thumb|তিউনিসের একটি সিনেমা হলের সামনে আলা কাফ 'ইফরিত চলচ্চিত্রের পোস্টার
চলচ্চিত্রটি সর্বপ্রথম ২০১৭ সালের ১৯ মে কান চলচ্চিত্র উৎসবে প্রদর্শিত হয়। একই বছর ১৮ অক্টোবর এটি প্রেক্ষাগৃহে আনুষ্ঠানিকভাবে মুক্তি পায়। সমালোচকরাও চলচ্চিত্রটি সম্পর্কে ইতিবাচক প্রতিক্রিয়া ব্যক্ত করেন। গিলিমেট ওডিসিনো এটিকে "চমৎকার নারীবাদী থ্রিলার" হিসেবে আখ্যা দিয়েছেন।
বিশ্ব জলাতঙ্ক দিবস
বিশ্ব জলাতঙ্ক দিবস প্রতি বছর ২৮ সেপ্টেম্বর বিশ্বব্যাপী পালিত হয়। অ-লাভজনক প্রতিষ্ঠান গ্লোবাল এলায়েন্স ফর রেবিজ কন্ট্রোল তার মার্কিন যুক্তরাষ্ট্র এবং যুক্তরাজ্যের দফতর থেকে এ দিবস পরিচালনায় প্রধান সমন্বয়ের ভূমিকা পালন করে।
"রেবিজ" বা "জলাতঙ্ক" হচ্ছে ভাইরাস গঠিত একটি রোগ যা সাধারণত কুকুর, শেয়াল, বাদুর প্রভৃতি উষ্ণ রক্তের প্রাণীদের মধ্যে দেখা যায়। এটি এক প্রাণী থেকে আরেক প্রাণীতে পরিবাহিত হতে পারে তার লালা বা রক্তের দ্বারা। বিশ্বের প্রায় সকল দেশের প্রাণীর মধ্যেই এই রোগের প্রাদুর্ভাব দেখা যায়। প্রতি বছর বিশ্বে যত মানুষ কুকুরের দ্বারা আক্রান্ত হয়ে মারা যায় তার ৯৯ শতাংশই এই রোগের কারণে হয়।
কর্মসূচীসমূহ
বিশ্ব জলাতঙ্ক দিবস উপলক্ষে পালিত অনুষ্ঠানমালার মধ্যে প্রধান হচ্ছে বিশ্বব্যাপী জলাতঙ্ক রোগের বর্তমান অবস্থা বিষয়ে পর্যালোচনা, এর প্রেক্ষিতে করণীয় বিষয়ে জনসচেতনতা তৈরি ও বৃদ্ধির লক্ষ্যে সাধারণ জনগণ, চিকিৎসক এবং সরকারী-বেসরকারী নিয়ন্ত্রণ কর্তৃপক্ষের সমন্বয়ে সচেতনতামূলক আলোচনা অনুষ্ঠানের আয়োজন করা। এছাড়াও এই রোগ সম্পর্কে সাধারণ জনগণকে সচেতন করার জন্য এই দিনে বিশেষ র‌্যালী বা শোভাযাত্রা, বিনামূল্যে টীকা প্রদান প্রভৃতি কর্মসূচী গ্রহণ করা হয়।
ক্যান্টনমেন্ট পাবলিক স্কুল এন্ড কলেজ, জাহানাবাদ
খুলনা শহর থেকে খুলনা-যশোর মহাসড়ক ধরে উত্তরে পনের কিলোমিটার সামনে অগ্রসর হলেই হাতের ডানপাশে নজরে পড়বে জাহানাবাদ সেনানিবাস।
ইতিহাস
সেনানিবাসে অবস্থানরত সেনাসদস্য এবং স্থানীয় জনগণের সন্তানদের সুষ্ঠু শিক্ষার পরিবেশ নিশ্চিত করার লক্ষ্যে ১৯৯৫ সালে ক্যান্টনমেন্ট পাবলিক স্কুল এন্ড কলেজ প্রতিষ্ঠিত হয়। ১১ জন শিক্ষক নিয়ে কলেজটির যাত্রা শুরু হয় এবং ০৮ জানুয়ারি ১৯৯৬ সালে শিক্ষাবোর্ড থেকে একাডেমিক স্বীকৃতি লাভ করে। বর্তমানে অধ্যক্ষ পদে সেনা অফিসারের তত্ত্বাবধানে ১৫ জন অভিজ্ঞ শিক্ষমন্ডলী দ্বারা প্রতিষ্ঠানটি পরিচালিত হচ্ছে। প্রতিষ্ঠিত হবার পর থেকেই এই প্রতিষ্ঠানের পাশের হার অত্যন্ত ভালো। ১৯৯৭ সাল থেকে ২০০১ সাল পর্যন্ত মোট ছয় জন শিক্ষার্থী সম্মিলিত মেধা তালিকায় স্থান লাভ করে। ১৯৯৭ সালে উচ্চ মাধ্যমিক পরীক্ষায় সকল ক্যান্টনমেন্ট পাবলিক কলেজের মধ্যে অত্র প্রতিষ্ঠান প্রথম স্থান অধিকার করে “সেনাবাহিনী প্রধান ট্রফি” অর্জন করার গৌরব লাভ করে। ২০১৬ সালের এইচএসসি পরীক্ষায় অত্র প্রতিষ্ঠানে গড় পাশের হার ৯৯.৩৬% ।
পাঠ্যক্রম বর্হিভূত কার্যক্রম
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। ছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।
হিটম্যান (সিরিজ)
হিটম্যান একটি স্টিলথ ভিডিও গেম সিরিজ যার নির্মাতা আইও ইন্টারঅ্যাকটিভ। প্রথমে এইডোস এবং সম্প্রতি স্কয়ার এনিক্স পরিবেশিত সিরিজটি খেলা যায় মাইক্রোসফট উইন্ডোজ এবং ভিডিও কনসোলে, যেমন এক্সবক্স, প্লে স্টেশন টু, গেম কিউব ইত্যাদি। গেমটির কাহিনী নিয়ে উপন্যাস লিখেছেন উইলিয়াম সি ডিট্জ, হিটম্যান: এনিমি উইদিন এবং হিটম্যান: ড্যামনেশন। ২০০৭ সালে গেমের আংশিক অনুসরণে একটি চলচ্চিত্র নির্মিত হয় যা নেতিবাচক সমালোচনা সত্ত্বেও ব্যবসাসফল হয়ে ওঠে। আরেকটি চলচ্চিত্র হিটম্যান: এজেন্ট ৪৭ মুক্তি পেয়েছে ২০১৫ সালে এবং সমালোচিত হয়েছে।